Žemosios Panemunės kapinės

Žemosios Panemunės kapinės – veikiančios civilinės kapinės Šakių rajono savivaldybėje, Kriūkų seniūnijoje, Žemosios Panemunės miestelyje, Bažnyčios g. 5. Pasiekiamos iš kelio , pasukus link Šv. Vincento Pauliečio bažnyčios. Lapuočių miško apsuptyje įsikūrusios kapinės nuo kultūros paveldo teritorijos – bažnyčios šventoriaus – atskirtos bendra tvora, driekiasi rytų kryptimi už bažnyčios galinės dalies. Užima 0,9756 ha dydžio plotą.Šakių rajono savivaldybės teritorijoje esančių kapinių sąrašas. Žemosios Panemunės kaimo civilinės kapinės sakiai.lt

 Istorija 

Senoji medinė Žemosios Panemunės bažnyčia buvo įsikūrusi Nemuno slėnyje. Dabartinėje vietoje, ant kalno, mūrinė bažnyčia pastatyta 1877 m.

Žemosios Panemunės miestelyje nustatyta buvusių kapinių, kurioms 2022 m. rajono savivaldybės tarybos sprendimu suteiktas „neveikiančių“ statusas: pirmosios senosios kapinės užima 0,22 ha,Žemosios Panemunės miestelio I senosios kapinės sakiai.lt antrosios – 0,10 ha.Žemosios Panemunės miestelio I senosios kapinės sakiai.lt

 Vertybės 

Kapinėse esama XIX a. pabaigoje ir vėliau datuotų antkapinių paminklų, papuoštų vertingais senaisiais kryžiais.Jolanta Zabulytė. Zanavykų krašto metaliniai kryžiai. Kriūkų seniūnija academia.edu, p. 46, 47 Kaip ir kitose kapinėse, dauguma jų neturi įrašų, sunkiai identifikuojami. Nustatyti 8 lieto ketaus kryžiai (1886, 1894, 1895, 1903 ir 1904 m.), 16 vamzdinių kryžių (nuo 1923 m.). Išskirti 3 dvistiebiai antkapiniai kryžiai. Vienas iš jų pasižymi vingrių „S“ formos riesčių ritmu, kiti du priklauso tipinių modelių variacijoms. Naujų paminklų su išskirtiniais kryžiais nedaug, vos keletas. Jų geležinės viršūnės tradiciškai vienastiebės, komponuojamos ant aukšto postamento arba vertikalaus akmens. Yra prie stelų pritaikytų kaltinių saulučių.

Prie kapinių tvoros, bažnyčios šventoriaus dalyje, stūkso iškilūs antkapiniai granitiniai paminklai kunigams, tarp jų – Simonui ir Juozui Skinkiams.

 Šaltiniai 

 Nuorodos 

 Žemosios Panemunės kapinės wikimapia.com

Kategorija:Žemoji Panemunė
Kategorija:Šakių rajono kapinės